《偈》
宋代·钱盖

稽首文殊师，昔为七佛祖。
尝发大悲原，广度诸有情。
念彼东北方，是为清凉境。
龙神五百俱，眷属万菩萨。
设化於此土，示现无量光。
闻者叹希有，何况目所见。
我於曩劫中，曾种种供养。
今复得亲近，瞻睹异於常。
念无始劫来，有尘沙数罪。
一获光明相，释然尽消灭。
又念诸众生，与我同体性。
乘此胜妙力，离苦愁解脱。
我今永归依，敬礼发弘誓。
原尽未来际，常居佛会中。
一闻微妙音，即登无上道。
十方虚空界，一切诸有情。

作者简介：钱盖，哲宗元符元年（一○九八）为开封府推官（《续资治通鉴长编》卷四九五）。徽宗政和元年（一一一一）知开德府（《宋会要辑稿》选举三三之二六）。宣和四年（一一二二），为陕西路转运副使。钦宗靖康元年（一一二六），为陕西五路制置使（《宋史》卷一九○《兵志》四）。